Dalgħodu ġew inawgurati ħames vetturi tat-tifi tan-nar magħrufin bħala Rangers , b'valur ta' €900,000. Bħalissa d-Dipartiment tal-Protezzjoni Ċivili (DPĊ) jinsab fil-proċess li jibdel il-flotta kollha tal-vetturi fuq medda ta' tliet snin. Il-flotta eżistenti ta' madwar 50 vettura għandha aktar minn 19-il sena u għalhekk il-vetturi mhumiex mgħammra bl-aħħar teknoloġija. Fost affarijiet oħra, il-vetturi l-ġodda għandhom il-kapaċità li jġorru 5,000 litru ilma, ferm akbar mill-vetturi tat-tifi tan-nar li qed jiġu mibdula. Iċ-ċerimonja tal-inawgurazzjoni tmexxiet mill-Ministru għall-Intern u s-Sigurtà Nazzjonali Michael Farrugia, li spjega kif fix-xhur li ġejjin se jkunu qed jaslu Malta vetturi, magħrufa bħala turn table ladders li għandhom il-faċilità li jiġġieldu nirien f'bini għoli ħafna. Spjega wkoll kif qed isir xogħol infrastrutturali u qed jiġu mfassla abbozzi ta' liġijiet li jagħtu iżjed saħħa li-DPĊ. Patri Joseph Ciappara li huwa wkoll voluntier tal-DPĊ, bierek dawn il-ħames vetturi. Ritratti: Pierre Sammut .td_uid_3_5ee4e737a815e_rand.td-a-rec-img{text-align:left}.td_uid_3_5ee4e737a815e_rand.td-a-rec-img img{margin:0 auto 0 0} #td_uid_4_5ee4e737a85b4 .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/pr172112c-80x60.jpg) 0 0 no-repeat}#td_uid_4_5ee4e737a85b4 .td-doubleSlider-2 .td-item2{background:url(https://cdn.newsbook.com.mt/wp-content/uploads/2018/05/pr172112b.150590899673-80x60.jpg) 0 0 no-repeat}#td_uid_4_5ee4e737a85b4 .td-doubleSlider-2 .td-item3{background:url(https://cdn.newsbook.com.mt/wp-content/uploads/2018/05/pr172112a-80x60.jpg) 0 0 no-repeat} 1 minn 3